“AXBOROT-KOMMUNIKATSIYA TEXNOLOGIYALARI SOHASIDA KASB-HUNAR TA’LIMINI RIVOJLANTIRIShGA KO‘MAKLAShISh” LOYIHASI DOIRASIDA GERMANIYA FEDERATIV RESPUBLIKASI HUKUMATI IMTIYOZLI KREDITINING TEJALGAN MABLAG‘LARIDAN HAMDA KREDITNI TO‘LDIRISh MABLAG‘LARIDAN

“Axborot-kommunikatsiya texnologiyalari sohasida kasb-hunar ta’limini rivojlantirishga ko‘maklashish” loyihasini amalga oshirish uchun Germaniya taraqqiyot banki (KfW) tomonidan berilgan imtiyozli kredit mablag‘laridan samarali foydalanish maqsadida Vazirlar Mahkamasi qaror qiladi:
 1. Vazirlar Mahkamasining “Axborot-kommunikatsiya texnologiyalari sohasida kasb-hunar ta’limini rivojlantirishga ko‘maklashish” loyihasini Germaniya Hukumatining imtiyozli kreditidan foydalangan holda amalga oshirish chora-tadbirlari to‘g‘risida” 2004-yil 1-dekabrdagi 563-son qaroriga hamda “Axborot-kommunikatsiya texnologiyalari sohasida kasb-hunar ta’limini rivojlantirishga ko‘maklashish” loyihasi doirasida Germaniya Hukumati imtiyozli kreditining tejalgan mablag‘laridan foydalanish chora-tadbirlari to‘g‘risida” 2006-yil 15-martdagi 46-son qaroriga muvofiq “Axborot-kommunikatsiya texnologiyalari sohasida kasb-hunar ta’limini rivojlantirishga ko‘maklashish” loyihasini amalga oshirish uchun Germaniya taraqqiyot banki (KfW) tomonidan berilgan 7669,4 ming yevro miqdoridagi imtiyozli kreditni va 1023,0 ming yevro miqdoridagi grantni o‘zlashtirish doirasida:
 KfW imtiyozli kreditining tejalgan mablag‘lari 746,619 ming yevroni tashkil etganligi;
 O‘zbekiston Respublikasi Hukumati bilan Germaniya Federativ Respublikasi Hukumati o‘rtasidagi 2004-yilda rivojlantirish sohasida ikki tomonlama hamkorlik to‘g‘risidagi Hukumatlararo maslahatlashuvlar yakunlarining 2004-yil 1-apreldagi Protokoliga binoan ko‘rsatib o‘tilgan loyiha mablag‘larini 1200,0 ming yevro miqdorida to‘ldirish nazarda tutilganligi ma’lumot uchun qabul qilinsin.
 2. O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markazi, Moliya vazirligi, Tashqi iqtisodiy aloqalar, investitsiyalar va savdo vazirligi, Iqtisodiyot vazirligining KfW imtiyozli kreditining 1946,6 ming yevro miqdoridagi tejalgan mablag‘larini va kreditni to‘ldirish mablag‘larini axborot-kommunikatsiya texnologiyalari sohasida kadrlar tayyorlashni amalga oshiradigan kasb-hunar kollejlari qo‘shimcha sonini zamonaviy o‘quv-laboratoriya anjomlari bilan jihozlashga yo‘naltirish to‘g‘risidagi taklifiga 1 va 2-ilovalarga muvofiq rozilik berilsin.
 3. O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markaziga ilgari belgilangan tender shartlariga rioya qilgan holda tender savdolari o‘tkazmasdan:
 axborot-texnologiya asbob-uskunalari yetkazib berish uchun — Fujitsu-Siemens kompaniyasi bilan 2005-yil 11-iyuldagi S'SEP/01/ /E/2005-son kontraktga;
 kasb-hunar kollejlarini o‘quv anjomlari bilan jihozlash va mebellar yetkazib berish uchun — Lucas Nuelle kompaniyasi bilan 2005-yil 23-avgustdagi SSEP/02/EM/2005-son kontraktga;
 konsalting xizmatlari ko‘rsatish uchun — GOPA kompaniyasi bilan tuzilgan shartnomaga;
 kasb-hunar kollejlari o‘qituvchilarini texnik jihatdan o‘qitishda maslahat xizmatlari ko‘rsatish uchun — Toshkent axborot texnologiyalari universiteti bilan 2006-yil 14-avgustda tuzilgan 03/CS-son kontraktga;
 kasb-hunar kollejlari o‘qituvchilarining texnik malakasini oshirishni tashkil etish xizmatlari ko‘rsatish uchun — O‘rta maxsus, kasb-hunar ta’limi tizimi kadrlarining malakasini oshirish va qayta tayyorlash instituti bilan 2006-yil 18-sentabrda tuzilgan 04/O-son kontraktga qo‘shimcha bitimlar tuzishga ruxsat etilsin.
 4. O‘zbekiston Respublikasi Tashqi iqtisodiy aloqalar, investitsiyalar va savdo vazirligi:
 O‘zbekiston Respublikasi Hukumati bilan Germaniya Federativ Respublikasi Hukumati o‘rtasidagi 2004-yilda rivojlantirish sohasida ikki tomonlama hamkorlik to‘g‘risidagi Hukumatlararo maslahatlashuvlar yakunlarining 2004-yil 1-apreldagi Protokoliga binoan “Axborot-kommunikatsiya texnologiyalari sohasida kasb-hunar ta’limini rivojlantirishga ko‘maklashish” loyihasini kengaytirish uchun jalb qilinadigan 1200,0 ming yevro miqdorida moliyalashtirish hajmini ko‘paytirish to‘g‘risida Germaniya taraqqiyot banki (KfW) bilan shartnoma tuzsin;
 ushbu qarorning 3-bandida ko‘rsatilgan qo‘shimcha bitimlarni belgilangan tartibda ekspertizadan o‘tkazsin.
 5. Moliyalashtirish hajmi 1200,0 ming yevroga ko‘payganligini hisobga olgan holda kreditni qaytarish va Germaniya taraqqiyot banki (KfW) krediti bo‘yicha foizlar to‘lash jadvali 3-ilovaga* muvofiq tasdiqlansin.
 Belgilab qo‘yilsinki, asosiy qarzni qaytarish, vositachilik haqi, foizlar to‘lash, KfW imtiyozli kreditining 1200,0 ming yevro miqdoridagi to‘ldirish mablag‘lariga oid boshqa chiqimlarni qaytarish bilan bog‘liq xarajatlar davlat budjeti mablag‘lari hisobiga qoplanadi.
 6. O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markaziga kredit mablag‘laridan o‘z vaqtida va samarali foydalanilishini ta’minlash yuzasidan javobgarlik yuklansin.
 7. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Qosimov zimmasiga yuklansin.